Kaapse Persklub kanselleer Steve-uitnodiging ná linkse geweldsdreigement – praag.co.za
Die sanger Steve Hofmeyr is deur die Kaapse Persklub uitgenooi om oor spraakvryheid te kom praat, maar ná geweldsdreigemente uit linkse geledere is die uitnodiging teruggetrek. In 'n epos wat in PRAAG se besit is, spreek mnr. Donwald Pressly sy spyt uit dat hy die uitnodiging na die funksie, wat môre sou plaasvind, moes terugtrek.
Steve Hofmeyr self het die nuus op Twitter bekendgemaak.
Kaapse Persklub kanselleer my toespraak oor persvryheid. Geen verrassing. pic.twitter.com/FsNG1WSHbt
— Steve Hofmeyr (@steve_hofmeyr) October 13, 2016
Uit Pressly se epos blyk dit dat linkses gedreig het om 'n "skokgranaat" na die Persklub te gooi indien Hofmeyr toegelaat sou word om daar – ironies genoeg – oor pers- en spraakvryheid te kom praat. Hy skryf verder aan Steve Hofmeyr:
"Ons is oorval met besware, waaronder 'n stelling dat 'n skokgranaat Vrydagoggend na die lokaal gewerp sal word.
"Ons as 'n komitee glo sterk dat ons 'n neutrale platform vir alle sienings verskaf, waaronder u s'n, maar ongelukkig was dit nie die siening van ons lede nie."
Omstrede figure wat reeds by die Kaapse Persklub toegelaat is om te praat, is onder andere Julius Malema en Ronnie Kasrils. Eersgenoemde het reeds male sonder tal in die openbaar geweld en revolusie gepredik, terwyl Kasrils 'n oortuigde kommunis en terroris is wat voorheen bomme in Suid-Afrikaanse stede gestel het.
Skrywer praagGepubliseer op 13 Oktober 2016 13 Oktober 2016 Kategorieë Afrikaanse nuus, NuusSleutelwoord Donwald Pressly, Julius Malema, Kaapse Persklub, Ronnie Kasrils, Steve Hofmeyr